พร ไพโรจน์

พร ไพโรจน์ (8 กรกฎาคม 2475 – 16 กันยายน 2536) เป็นอดีตนักแสดง ผู้กำกับภาพยนตร์ และผู้อำนวยการสร้างภาพยนตร์ชาวไทย เป็นที่รู้จักจากบท หมวดชาติ ในภาพยนตร์ชุดอินทรีแดง

 ประวัติ 
พร ไพโรจน์ มีชื่อจริงว่า อำพร เกิดไพโรจน์ เกิดเมื่อวันที่ 8 กรกฎาคม พ.ศ. 2475 เรียนจบระดับชั้นมัธยมศึกษาปีที่ 6 จากโรงเรียนศิริศาสตร์ เป็นคนที่ชอบเล่นกีฬาทั้ง มวย กรีฑา และฟุตบอล หลังจากจบชั้น ม.6 ก็ได้เข้าไปเรียนที่โรงเรียนตำรวจนครบาลตามคำชักชวนของเพื่อนทำให้อยู่รุ่นเดียวกับพิชัย จิตตรีขันธ์ (ต่อมาคือลือชัย นฤนาท) และชนะ ศรีอุบล เมื่อเรียนจบแล้วก็ได้บรรจุเข้ารับราชการตำรวจ แต่ก็ต้องออกจากราชการด้วยเหตุผลบางอย่าง

 เข้าสู่วงการ 
ช่วงกึ่งกลางระหว่างหลังจากเรียนจบชั้น ม.6 และก่อนที่จะเข้าโรงเรียนตำรวจนครบาล อำพรเคยพยายามหาทางเป็นนักร้องอยู่ 1 ปีแต่ก็ไม่สำเร็จทำให้ว่างงาน หลังออกจากราชการตำรวจ ก็ได้เจอกับ ถวิล นันทิวงศ์ เพื่อนซึ่งมีอาชีพเป็นนักแสดงจึงได้พาไปรู้จักกับ ส.อาสนจินดา นักเขียน ผู้กำกับภาพยนตร์ และนักแสดงชื่อดัง เขาจึงได้เริ่มอาชีพนักแสดงจากบทตัวประกอบในภาพยนตร์เรื่อง น้ำตาชาย (2497) ที่ ป๋า ส. เขียนบทและกำกับ และในปีเดียวกัน ยังได้แสดงภาพยนตร์เรื่อง แรงพิศวาส (2497) โดยเป็นหนึ่งในตัวเอกและในภาพยนตร์เรื่องนี้เขาใช้ชื่อในการแสดงว่า พร ไพโรจน์ เป็นครั้งแรก (โดยตัดคำว่า อำ และคำว่า เกิด ในชื่อและนามสกุลจริงออก) แต่ภาพยนตร์ไม่ประสบความสำเร็จ จึงเกิดความเบื่อหน่ายเลยไปทำงานที่บริษัทวิทยุการบินแห่งประเทศไทย

หลังจากนั้นจึงได้รับการติดต่อให้มาร่วมแสดงในภาพยนตร์เรื่อง คู่ชีวิต (2501) ต่อมา ประทีป โกมลภิส ผู้กำกับภาพยนตร์ชื่อดังในยุคนั้นได้ชักชวนให้พรมาแสดงภาพยนตร์เรื่อง ชาติเสือ (2501) ที่ประทีปเป็นผู้กำกับโดยรับบทเป็น ไฝ ศักดา แสดงร่วมกับมิตร ชัยบัญชา พระเอกใหม่แต่เนื่องจากภาพยนตร์เรื่องนี้ถ่ายทำนานทำให้พรถูกไล่ออกจากบริษัท แต่ภาพยนตร์ประสบความสำเร็จ ทำให้เขาตัดสินใจรับงานแสดงแบบเต็มตัว ก่อนจะเป็นที่รู้จักมากขึ้นจากบท หมวดชาติ นายตำรวจหนุ่มที่เป็นคู่ปรับกับอินทรีแดงในภาพยนตร์ชุดอินทรีแดง (จ้าวนักเลง, ทับสมิงคลา, อวสานอินทรีแดง, ปีศาจดำ, จ้าวอินทรี และอินทรีทอง)

จากนั้น พรจึงได้ผันตัวมาเป็นผู้กำกับโดยภาพยนตร์เรื่องแรกคือเรื่อง คู่กรรม (2516) ให้กับค่ายจิรบันเทิงฟิล์ม จากนั้นจึงมีภาพยนตร์ที่เขากำกับตามออกมาอีกหลายเรื่องหลายแนวทั้ง รักตลก ชีวิต โลดโผน แต่ก่อนหน้านั้นในปีเดียวกัน เขาได้เป็นผู้ช่วยผู้กำกับในภาพยนตร์เรื่อง เขาชื่อกานต์ (2516) ของหม่อมเจ้าชาตรีเฉลิม ยุคล ต่อมาในปี พ.ศ. 2519 เขาได้เปิดค่ายหนังของตัวเองในชื่อ ไพโรจน์ฟิล์ม โดยภาพยนตร์เรื่องแรกคือเรื่อง เสือ 4 แคว (2519) ที่เขาลงมือกำกับและอำนวยการสร้าง ซึ่งประสบความสำเร็จทางด้านรายได้ทำให้ภาพยนตร์ในค่ายไพโรจน์ฟิล์มมักจะเป็นภาพยนตร์แนวบู๊และมีภาพยนตร์ลงมือกำกับตามออกมาอีกหลายเรื่อง โดยภาพยนตร์เรื่องสุดท้ายที่เขาเป็นผู้กำกับคือเรื่อง 1+1 ฉึ่งแหลก (2530)

 ผลงาน 
 นักแสดง 
 ปี  เรื่อง  ค่าย  รับบท  หมายเหตุ พ.ศ. 2497 น้ำตาชาย บาร์โบสภาพยนตร์  ภาพยนตร์เรื่องแรกในชีวิต เป็นตัวประกอบ แรงพิศวาส  เป็นภาพยนตร์เรื่องแรกที่มีชื่ออยู่บนโปสเตอร์โดยใช้ชื่อในการแสดงว่า พร ไพโรจน์ พ.ศ. 2501 คู่ชีวิต    ชาติเสือ ทัศไนยภาพยนตร์ ไฝ ศักดา  พ.ศ. 2502 จ้าวนักเลง ร้อยตำรวจโทชาติ ภาพยนตร์เรื่องแรกจากทั้งหมด 6 เรื่องในภาพยนตร์ชุดอินทรีแดงที่มิตร ชัยบัญชาแสดงนำ เทพบุตรโจร นังคลาภิวัฒน์ภาพยนตร์   สิงห์สมุทร เมืองทองภาพยนตร์ เรือโทไชยัณห์ สุริยา  เหนือมนุษย์ ยูเนียนฟิล์ม   ซาเซียน ราชาภาพยนตร์   พ.ศ. 2503 ยอดพยศ บูรพาศิลป์ภาพยนตร์   พ.ศ. 2504 เด็ดดอกฟ้า โกมลภิสภาพยนตร์   พ.ศ. 2505 ยอดรัก ภาพยนตร์สหนาวีไทย   วายร้ายตลาดเก่า ต๊อกบูมภาพยนตร์   ทับสมิงคลา วชิรนทร์ภาพยนตร์ ร้อยตำรวจโทชาติ ภาพยนตร์เรื่องที่ 2 ในภาพยนตร์ชุดอินทรีแดง เมฆมรกต โกมลภิสภาพยนตร์   นันทาวดี พิษณุภาพยนตร์   พ.ศ. 2506 เหยี่ยวดำ ชัยบัญชาภาพยนตร์  เดิมภาพยนตร์เรื่องนี้มีชื่อว่า ครุฑดำ แต่ด้วยชื่อไม่เหมาะสมจึงทำให้ต้องมีการเปลี่ยนชื่อภาพยนตร์ และเป็นภาพยนตร์เรื่องแรกที่มิตร ชัยบัญชา ลงมืออำนวยการสร้าง อำนาจมืด ภัทราวุชภาพยนตร์ แสน สุรศักดิ์  อวสานอินทรีแดง ดุสิตภาพยนตร์ ร้อยตำรวจโทชาติ ภาพยนตร์เรื่องที่ 3 ในภาพยนตร์ชุดอินทรีแดง พ.ศ. 2507 กฎหมายป่า รัตนมาลย์ภาพยนตร์   พ.ศ. 2508 สันดานดิบ โกมลภิสภาพยนตร์   นางไม้ สนั่นศิลป์ภาพยนตร์   นางพรายคะนอง พรสุรีย์ภาพยนตร์   พ.ศ. 2509 หมอชนินทร์ผู้วิเศษ ดาราทองภาพยนตร์   ปีศาจดำ ดุสิตภาพยนตร์ ร้อยตำรวจโทชาติ ภาพยนตร์เรื่องที่ 4 ในภาพยนตร์ชุดอินทรีแดง เปลวสุริยา รัตนงามภาพยนตร์   ซัมเซ็ง แสงชัยภาพยนตร์   เพชรชมพู เทพนิมิตภาพยนตร์   พ.ศ. 2510 สิงห์สองแผ่นดิน สุริยันภาพยนตร์   บุหรงทอง รุ่ง เปลวทองภาพยนตร์   เหนือเกล้า สหชัยภาพยนตร์ พรชัย ตัวร้าย บ้าบิ่นบินเดี่ยว สะท้านภาพยนตร์   จุฬาตรีคูณ วัฒนภาพยนตร์   พ.ศ. 2511 ปราสาทรัก พิษณุภาพยนตร์   จ้าวอินทรี รามาภาพยนตร์ ร้อยตำรวจโทชาติ ภาพยนตร์เรื่องที่ 5 ในภาพยนตร์ชุดอินทรีแดง สีดา สะท้านภาพยนตร์   พันดง รัตนเดชาภาพยนตร์   ทรายแก้ว เบญจมิตรภาพยนตร์   พ.ศ. 2512 ดอนเจดีย์ ศิวาพรฟิล์ม   เพชรแท้ เทิดธรรมภาพยนตร์   ยอดรักยูงทอง พิจิตรภาพยนตร์   พ.ศ. 2513 เทวีกายสิทธิ์ พิจิตรภาพยนตร์   สาลิกาดง   กำแพงแสน   อินทรีทอง สมนึกภาพยนตร์ ร้อยตำรวจโทชาติ ภาพยนตร์เรื่องที่ 6 ในภาพยนตร์ชุดอินทรีแดง และเป็นภาพยนตร์เรื่องสุดท้ายในชีวิตการแสดงของมิตร ชัยบัญชา ลูกทุ่งเข้ากรุง ศิวะลักษณ์ภาพยนตร์   เสน่ห์ลูกทุ่ง บุศยรัตน์ภาพยนตร์   พ.ศ. 2514 เสือขาว เบญจรัตน์ภาพยนตร์   น้องนางบ้านนา ชัยพิทักษ์ภาพยนตร์   รักกันหนอ ศิวะลักษณ์ภาพยนตร์   เทวดามาแล้ว รุ่ง เปลวทองภาพยนตร์   มนต์รักชาวไร่ พัตรราดิโอพิคเจอร์ส   พ.ศ. 2518 ปล้นครั้งสุดท้าย อรรฆเดชฟิล์ม  รับเชิญ พ.ศ. 2521 กาม สหมงคลฟิล์ม, พร้อมมิตรภาพยนตร์ 

 ผู้กำกับ 
 ปี  เรื่อง  ค่าย  หมายเหตุ พ.ศ. 2516 เขาชื่อกานต์ ละโว้ภาพยนตร์ เป็นผู้ช่วยผู้กำกับ คู่กรรม จิรบันเทิงฟิล์ม ร่วมกำกับ พ.ศ. 2517 เจ้าสาวแสนกล คมเคียว สันติสุชาภาพยนตร์ กำกับแบบเต็มตัวเรื่องแรก พ.ศ. 2518 ดาวสวรรค์ฉันรักเธอ จิรบันเทิงฟิล์ม ร่วมกำกับ ไอ้เหล็กไหล สันติสุชาภาพยนตร์  นายอำเภอใจเพชร ประสพสุขภาพยนตร์  นักเลงป่าสัก ฐานิสสรภาพยนตร์  พ.ศ. 2519 เสือ 4 แคว ไพโรจน์ฟิล์ม ภาพยนตร์เรื่องแรกในนามไพโรจน์ฟิล์ม พ.ศ. 2520 สิงห์สลาตัน  พ.ศ. 2521 ข้ามาคนเดียว  พ.ศ. 2522 ลาบเลือด  ไอ้ปืนเดี่ยว กัมทรทิพย์ภาพยนตร์  พ.ศ. 2523 เสือน้อย ไพโรจน์ฟิล์ม  พ.ศ. 2524 เจ้าพ่อภูเขียว  จอมตะบัน เมืองไทยภาพยนตร์  พ.ศ. 2525 สมิงจ้าวท่า ไทยโปรดักชั่น  พ.ศ. 2526 จ้าวภูผา ไพโรจน์ฟิล์ม 

 อ้างอิง 

หมวดหมู่:บุคคลที่เกิดในปี พ.ศ. 2475
หมวดหมู่:บุคคลที่เสียชีวิตในปี พ.ศ. 2536
หมวดหมู่:บุคคลจากจังหวัดพระนคร
หมวดหมู่:บุคคลจากโรงเรียนวัดสุทธิวราราม
หมวดหมู่:ตำรวจชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย